Езоп
Магаре и кученце

Превод от старогръцки: Тодор Сарафов, 1967

chitanka.info

Един човек имал куче от Малта и магаре. Господарят постоянно си играел с кученцето. Дори когато се хранел вън от къщи, носел му по нещо и му го подхвърлял, щом като то се увърти около него и замаха опашка. Магарето завидяло на кученцето. Взело, че и то се затичало към господаря и заподскачало, обаче го ритнало. Той се ядосал и заповядал на слугите да го изведат, да го наложат с тояги и го вържат за яслите.

Баснята показва, че не всички са родени за всичко.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.